Document ID: 32006D0394

32006D0394
L 152/32
SLUŽBENI LIST EUROPSKE UNIJE
ODLUKA KOMISIJE
od 31. svibnja 2006.
o izmjeni Dodatka Prilogu XIV. Aktu o pristupanju iz 2003. u vezi s određenim objektima u sektorima mesa i ribe u Slovačkoj
(priopćena pod brojem dokumenta C(2006) 2073)
(Tekst značajan za EGP)
(2006/394/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog XIV. poglavlje 5. odjeljak B stavak (d),
budući da:
(1)
Slovačkoj su odobrena prijelazna razdoblja za određene objekte navedene u Dodatku (1) Prilogu XIV. Aktu o pristupanju iz 2003.
(2)
Dodatak Prilogu XIV. Aktu o pristupanju iz 2003. izmijenjen je odlukama Komisije 2004/463/EZ (2), 2005/189/EZ (3) i 2005/661/EZ (4).
(3)
Prema službenoj izjavi slovačkih nadležnih vlasti, jedan je objekt za meso dovršio proces modernizacije i sada je u potpunosti usklađen sa zakonodavstvom Zajednice. Jedan objekt za meso na popisu objekata koji se nalaze u prijelaznom razdoblju djelomično je obustavio svoj rad. Jedan objekt za ribu je zatvoren. Te bi objekte stoga trebalo izbrisati s popisa objekata u prijelaznom razdoblju.
(4)
Stoga bi Dodatak Prilogu XIV. Akta o pristupanju iz 2003. trebalo na odgovarajući način izmijeniti. Radi jasnoće, trebalo bi je zamijeniti.
(5)
Stalni odbor za prehrambeni lanac i zdravlje životinja obaviješten je o mjerama predviđenim u ovoj Odluci,
DONIJELA JE OVU ODLUKU:
Članak 1.
Dodatak Prilogu XIV. Aktu o pristupanju iz 2003. zamjenjuje se tekstom iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 31. svibnja 2006.

Labels: 17
7
0
6
18
15